ዘላቂ ሰላምን ለማስፈን የሰላም ሚዲያ ኔትወርክ እንዲጠናከር ጥሪ ቀረበ
በህብረተሰቡ ዘንድ ያለውን የሰላም ባህል በማሳደግና ዘላቂ ሰላምን በአገሪቱ ለማስፈን የሰላም ሚዲያ ኔትወርክ እንዲጠናከር ጥሪ ቀረበ፡፡የሰላም ሚኒስቴር መገናኛ ብዙሃን ለሀገር ሰላም በሚሰሩበት ሁኔታ ላይ ከኢትዮጵያ ብሮድካስተሮች የዘርፍ ማህበር ጋር የጋራ መግባቢያ ሰነድ ዛሬ ተፈራርመዋል፡፡የሰላም ሚኒስትር ዴኤታ ወይዘሮ አልማዝ መኮንን በዚህን ወቅት ስለ ሰላም ለመገናኛ ብዙሃን የግንዛቤ ስልጠናዎችን ከመስጠት ጀምሮ የሚዲያ ተቋማት ትክክለኛና ኃላፊነት የተሞላበት መረጃዎችን ለህዝቡ እንዲያደርሱ ሚኒስቴሩ ዘርፈ ብዙ እንቅስቃሴዎችን እያደረገ ነው ብለዋል፡፡የስምምነቱ ዋነኛ ዓላማም መገናኛ ብዙሃን በአሁኑ ወቅት በኢትዮጵያ የሚስተዋለውን የሰላም እጦት እንዲገታ አሻራቸውን እንዲያኖሩ ለማስቻል ነው ተብሏል፡፡በመግባቢያ ሰነዱ የፊርማ ስነሥርዓት መንግስት የሰላም መደፍረስ መንስኤዎችን በመገናኛ ብዙሃን እንዲያጋልጥ የበኩሉን ድጋፍ ማድረግ እንዳለበትም ተገልጿል፡፡ 